Samtök sunnlenskra sveitarfélaga kærð
Stjórn Bíla og fólks ehf. hefur ákveðið að kæra ákvörðun Samtaka sunnlenskra sveitarfélaga (SASS), um að semja við Hópbíla hf. um almenningssamgöngur á starfssvæði samtakanna og á milli Suðurlands og höfuðborgarsvæðisins, til kærunefndar útboðsmála.
Á vef Dagskrárinnar , fréttablaðs Suðurlands, segir Bjarki Þór Sveinsson lögmaður að Bílar og fólk ehf., sem hefur séð um aksturinn á stærstum hluta leiðarinnar undanfarin ár, hafi átt lægsta gilda tilboðið að fjárhæð rúmlega 143 milljónir kr. "Deila var hins vegar uppi um gildi annars tilboðs sem Bílar og fólk ehf. höfðu gefið og virtist sú deila fara fyrir brjóstið á forsvarsmönnum Samtakanna."
Hópbílar hf., sem samið var við, áttu tilboð að upphæð rúmlega 188 milljónir, sem er um um 45 milljónum krónum hærra en tilboð Bíla og fólks ehf. og um 26 milljónum króna hærra en tilboð Hópferðamiðstöðvarinnar ehf. sem var á milli.
"Þessar tilboðstölur eru fyrir 1 ár, en samningur átti að vera til 7-9 ára. Nemur heildarmismunur því um 360 milljónum króna á samningstímanum ef samið hefur verið á grundvelli tilboðs Hópbíla hf. en það er með öllu óheimilt að breyta tilboðum eftir opnun þeirra. SASS hafa þegar gefið það út að Bílar og fólk ehf. uppfylli allar kröfur útboðslýsingar," segir Bjarki Þór.
"Af þeim sökum er óskiljanlegt að tekin skuli hafa verið ákvörðun um að semja á grundvelli tilboðs sem er samanlagt um 360 milljónum króna hærra og það fyrir opinbert fé skattborgara. Þessi vinnubrögð verða að teljast verulega ámælisverð en engin skýring hefur verið gefin. Að því tilefni hefur stjórn Bíla og fólks ehf. ákveðið að kæra ákvörðun SASS til Kærunefndar útboðsmála og falið mér að fylgja því eftir."
Stjórn Bíla og fólks ehf. hefur ákveðið að kæra ákvörðun Samtaka sunnlenskra sveitarfélaga (SASS), um að semja við Hópbíla hf. um almenningssamgöngur á starfssvæði samtakanna og á milli Suðurlands og höfuðborgarsvæðisins, til kærunefndar útboðsmála.
Segir Bjarki Þór Sveinsson lögmaður að Bílar og fólk ehf., sem hefur séð um aksturinn á stærstum hluta leiðarinnar undanfarin ár, hafi átt lægsta gilda tilboðið að fjárhæð rúmlega 143 milljónir kr.
Hópbílar hf., sem samið var við, áttu tilboð að upphæð rúmlega 188 milljónir, sem er um um 45 milljónum krónum hærra en tilboð Bíla og fólks ehf. og um 26 milljónum króna hærra en tilboð Hópferðamiðstöðvarinnar ehf. sem var á milli.
"Þessi vinnubrögð verða að teljast verulega ámælisverð en engin skýring hefur verið gefin."